בני אהובה/הלכות אישות/יד/א
הלכות אישות/יד/א

עונה וכו'. ולא הזכיר רבינו שיהיו הטיילין שעונתן בכל יום פטורים ממסים כי סבר מה שאמרו בגמרא דכתובות דף ס"ב ע"ב כגון רב שמואל בר שילת דלא חליף פריסתקא דמלכא אבביה כמו שפירש רש"י שאין עין המלך עליו שלא היה נחשב לעשיר כלל והוא בכלל הרכים והענוגים ואף דרב שמואל בר שילת ודאי היה פטור ממס דת"ח פטור ממס הא דאמר בגמרא כגון רב שמואל בר שילת לאו דוקא רק דוגמא נקט ואינו מיירי מת"ח כלל דבלא"ה צריכין לומר כן דת"ח אע"פ שאינו נותן מס מ"מ התורה מתיש כחו ועונתו רק מערב שבת לערב שבת כמ"ש הבית שמואל סימן ע"ו ס"ק א' ולכך הוצרך רש"י לומר שאינו מפורסם לעושר גדול ובטור פירש דיהיה דוקא פטור ממס דס"ל דמה בכך דאינו עשיר מ"מ חליף פריסתקא דמלכא עליו אלא ודאי מיירי באופן דפטור ממס כגון דפטרהו המלך מ"מ אלו היה עשיר היה המלך מעליל עליו ואין הטור חולק ארש"י כלל ובדברי ב"ש שם יש חילוף בין רמב"ם לטור עיי"ש.

תלמידי חכמים עונתן פעם אחת בשבת. וכתב הר"ן דהא דלא הוזכר במשנה עונת תלמידי חכמים שהוא פעם אחת בשבת היינו משום דזה דוקא כשאין מתחדש להם בלימודם דבר ולפי שידוע שאין זה מצוי להם תמיד לא נשנית עונה שלהם במשנתינו עכ"ל וצריך לומר דמ"מ מצוה איכא לקיים מליל שבת לליל שבת אף דחיובא ליכא מהא דאמרינן שם דף ס"ב ע"ב אמר רבי ינאי כופו מטתו שאלמלא יהודה קיים לא ביטל עונתו ומנא ליה להוכיח דלמא נתחדש לו דבר בלימודו ותורתינו הוא מעיין הנובע ואין בית המדרש בלא חידוש אלא ודאי דמ"מ מצוה איכא ובטוח היה בצדקתו שלא יעבור מצוה אפילו דליכא חובה.